Title: Minister dopravy, pôšt a telekomunikácií Slovenskej republiky
Author: Ing. Lubomir Duben
Last saved by: stanislava.kovanicov
Company: MDPT

P r e d k l a d a c i a   s p r á v a

Vláda Slovenskej republiky uznesením č. 1077 z 12.12.2007 vzala na vedomie v bode 
A.1.  ďalší postup ministerstiev a ostatných ústredných orgánov štátnej správy SR podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov pri udeľovaní predchádzajúceho súhlasu štátnym podnikom a Slovenskému pozemkovému fondu na uzavieranie zmlúv o prevode vlastníctva majetku štátu, ktorý štátne podniky a Slovenský pozemkový fond spravujú,
A.2.  ďalší postup ministerstiev a ostatných ústredných orgánov štátnej správy SR podľa zákona NR SR č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného majetku štátu a pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva,
A.3.  ďalší postup Ministerstva hospodárstva SR podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov pri udeľovaní súhlasu likvidátorom štátnych podnikov na iný spôsob speňaženia majetku ako predajom na verejnej dražbe a pri prevodoch majetku štátu podľa § 47c ods. 2 a 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov;
uložila v bode 
B.1.  ministrom a predsedom ostatných ústredných orgánov štátnej správy SR informovať vládu o postupe ministerstiev a ostatných ústredných orgánov štátnej správy SR podľa bodov A.1, A.2 a A.3 tohto uznesenia polročne.
Ministerstvo pôdohospodárstva SR na základe uvedeného uznesenia predkladá vláde Slovenskej republiky informáciu o svojom postupe podľa bodov A.1. a A.2. za obdobie od 12.12.2007 do 30.06.2008.
Predložený materiál má informatívny charakter, z tohto dôvodu nebol predložený na medzirezortné pripomienkové konanie.
Materiál nemá negatívny vplyv na verejné financie, obyvateľov, hospodárenie podnikateľskej sféry ani iných právnických osôb, životné prostredie ani zamestnanosť, a preto neobsahuje doložku finančných, ekonomických, environmentálnych vplyvov, vplyvov na zamestnanosť a podnikateľské prostredie.